Sean St Ledger

Sean Patrick St Ledger-Hall (født 28. desember 1984 i Birmingham) er en engelskfødt irsk fotballspiller som spiller i forsvar, men som for øyeblikket er kontraktsløs. Han har tidligere spilt for Peterborough United FC, Preston North End FC, Middlesbrough og Leicester City. Han var også en del av Irlands tropp under EM i fotball 2012.

 Klubbkarriere 
 Peterborough United 
St Ledger startet sin karriere med ungdomsfotball hos Peterborough United FC i 2001, og spilte seg videre opp i systemet frem til han fikk sin førstelagsdebut for klubben i 2002.Uptheposh.com – Career, Sean St Ledger (Besøkt 30. mai 2012) Som midtstopper, back og midtbanespiller var han med på å spille klubben frem mot playoffspill i Football League Two i 2005/2006-sesongen, men uten å lykkes. I juli 2006 meldte han overgang til Preston North End FC på en overgangssum verdt £225 000 pund, hvor han skrev under på en treårskontrakt. 

 Preston North End 
Han fikk sin seriedebut for Preston den 5. august 2006 mot Sheffield Wednesday FC, i en kamp som endte 0–0. Han scoret sitt første mål for Preston i april 2007, og i sin første sesong for klubben fikk han til sammen 42 seriekamper og ett mål i. I den påfølgende sesongen spilte han 37 seriekamper, og var en sterk bidragsyter, sammen med klubbens nye manager Alan Irvine, til at klubben klarte å unngå nedrykk mot slutten av sesongen. 2008/2009-sesongen ble en positiv sesong for Preston og St Ledger, hvor hans seks seriemål bidro til at klubben nådde playoffspill til Premier League, hvor de omsider tapte i semifinalene til fordel for Sheffield United FC. Den påfølgende 2009/2010-sesongen startet like positivt for St Ledger, men etter kun syv seriekamper ble han lånt ut til Middlesbrough FC i tre måneder og opsjon på kjøp av økonomiske årsaker.BBC.co.uk – St Ledger completes Boro switch (Publisert 15. september 2009, besøkt 30. mai 2012) Han spilte 15 kamper for Boro ut høstsesongen 2009, før han returnerte til Preston i januar 2010.

Like etter at han returnerte til Preston ble manager Alan Irvine sparket og erstattet av Darren Ferguson. Klubben klarte ikke å hevde seg i Football League Championship 2010–2011 og selv ikke etter at Ferguson fikk sparken og erstattet av Phil Brown klarte klubben å holde på plassen i divisjonen, noe som gjorde at de rykket ned til Football League One. I hans femte og siste sesong for Preston fikk han 32 seriekamper, og scoret i kampen mot Watford FC. St Ledger var med sitt positive spill i Championship en ettertraktet spiller i League One, og med Prestons økonomiske problemer utgjorde hans lønn en betydelig utgiftspost, noe som gjorde at andre klubber fikk legge inn bud på ham.

 Leicester City 
St Ledger forlot Deepdale på sommeren 2011 til fordel for en treårskontrakt med Leicester City FC på en overgangssum angivelig verdt £750 000.BBC.co.uk – Leicester net Preston North End defender Sean St Ledger (Publisert 4. juli 2011, besøkt 30. mai 2012) Han debuterte for Championship-klubben i et 1–2-tap for Bristol City FC den 17. august 2011. Etter en uheldig start og krangel med manager Nigel Pearson ble han satt på transferlisten. Leicester og Ipswich Town FC inngikk samtaler om spilleren, men en skade på Leicesters forsvarer Aleksandar Tunchev gjorde at behovet for St Ledger som reserve var til stede.BBC.co.uk – Ipswich Town wait on Leicester in Sean St Ledger deal (Publisert 12. januar 2012, besøkt 30. mai 2012) Da Sol Bamba dro for å spille Afrikamesterskapet i fotball 2012 for  ble St Ledger hentet inn igjen på førstelaget. Hans påfølgende prestasjoner på banen gjorde at han ble tatt av transferlisten og igjen kunne arbeide sammen med Pearson som en fast del av førstelaget.Thisisleicestershire.co.uk – Leicester City's Sean St Ledger is off transfer list (Publisert 28. januar 2012, besøkt 30. mai 2012)

Ved sesongslutt 2013/2014, som for øvrig endte med opprykk for Leicester til Premier League, ble St Ledger frigitt av klubben sammen med Zak Whitbread.Football-league.co.uk – Sean St Ledger and Zak Whitbread depart Leicester City (Publisert 9. mai 2014, besøkt 22. august 2014)

 Ipswich Town 
Den 27. november 2014 skrev St Ledger under på en korttidskontrakt med Ipswich Town FC.Eadt.co.uk – Sean St Ledger and Leeds United’s Noel Hunt join Ipswich Town  (Av Chris Brammer. Publisert 27. november 2014, besøkt 7. februar 2015) St Ledger ble kun brukt som ubenyttet reserve ved to seriekamper, og ble frigitt av klubben den 29. desember samme år.Itfc.co.uk – Boss hoping Darren stays (Av Steve Pearce. Publisert 29. desember 2014, besøkt 7. februar 2015)

 Landslagskarriere 
St Ledger valgte å spille for  ettersom hans bestefar var fra Carlow i Irland. Han fikk sin landslagsdebut i en VM-kvalifiseringskamp borte mot  den 6. juni 2009 (1–1)Fai.ie – Profile, Sean St. Ledger (Besøkt 30. mai 2012), og sin første scoring i VM-kvalifiseringskampen hjemme mot  i oktober 2009 (2–2). Han ble tatt ut i troppen til EM i fotball 2012 i Polen og Ukraina av landslagstrener Giovanni Trapattoni, hvor Irland ble trukket i gruppe C sammen med , Italia og .

 Referanser 

 Eksterne lenker 

  Footballdatabase.eu – Player, Sean St Ledger – Spillerprofil
  Pnefc.net – Spillerprofil hos Preston North End FC

Kategori:Irske fotballspillere
Kategori:Spillere i Fotball-EM 2012
Kategori:Fotballspillere for Peterborough United FC
Kategori:Fotballspillere for Stevenage FC
Kategori:Fotballspillere for Preston North End FC
Kategori:Fotballspillere for Middlesbrough FC
Kategori:Fotballspillere for Leicester City FC
Kategori:Fotballspillere for Millwall FC
Kategori:Fotballspillere for Ipswich Town FC
Kategori:Personer fra Birmingham
Kategori:Fødsler i 1984